**Țara mea de diamante**

*Liliana Roibu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Țara mea de diamante

de Liliana ROIBU

Ca o grădină frumoasă

Răsari din glia mănoasă

În parfumuri mii și mii

Te înalți în ciocârlii;

Prin lumea de legende

Scoți poeții din agende

Să-ți legene zorile

Adunând comorile,

Freamătul fantasmelor,

Verdele poienilor,

Cerbi și căprioare

Cu setea de izvoare;

Tu deschide a ta fereastră

Lasă pasărea măiastră,

Nopțile și zilele

Să-ți scuture diamantele:

Șesuri, văi, ape, păduri,

Mănăstiri și munții suri,

Pământul plin de eroi,

Sânge amestecat cu ploi;

Granițele slobozește,

Pacea, tu ademenește,

Tot românul dă de veste,

Buciumă sus, de pe creste,

Se trezesc: voievozi, ostași,

Căpitani, străjeri, sulițași,

Strămoșii ce credință au jurat

Ies din râul învolburat,

Se îmbracă-n sărbătoare,

Steagul flutură în soare;

Zboară fluturii din ii

Peste dealuri și câmpii,

Prin umbrite încercări

Speranța face cărări,

Doina de jale răsună,

Tot românul se adună;

Românie, stea polară

Fruntea-ți sângerează, iară,

Șterge-ți-o cu borangic!

De la mare la cel mic

Noi strigăm cu toții- n cor:

La mulți ani, slăvit popor!

Bucură-te, rai de sfinți,

Spunem din inimi fierbinți!

Pregătește ieslea sfântă,

Dumnezeu te binecuvântă!

Lasă-ți supărările,

Să le bată horile!

Leagă tricolor la grinde,

Ningă peste noi colinde!

Vol. Inelul cu diamante